Okresná prokuratúra Skalica 
Ružová 2, 909 01 Skalica 	

Sp. zn. : Pv 287/15/2206	Skalica, 10.8.2015
EEČ : 2-20-80-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Skalica
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
          v období od 01.03.2015 do 31.05.2015 ako otec mal. XXXXX, nar. 2001si neplnil vyživovaciu povinnosť v Trenčíne a na iných miestach kde sa zdržiava, hoci mu táto vyplýva zo Zákona o rodine, ktorá výška mu bola určená rozsudkom Okresného súdu v Senici sp.zn. 4C 110/2009 zo dňa 03.12.2009, právoplatný dňa 14.12.2009, ktorým súd zveril mal. XXXXX do osobnej starostlivosti  matky  XXXXX a otca zaviazal prispievať na výživu mal. Lívie sumou 70,-€ mesačne, vždy do 15. dňa toho ktorého mesiaca vopred k rukám matky XXXXX, bytom XXXXX, XXXXX, čím za uvedené obdobie spôsobil dlh na výživnom vo výške 210,-€ k rukám matky dieťaťa, 

lebo zanikla trestnosť činu

Odôvodnenie:
Poverený príslušník PZ Obvodného oddelenia PZ Brodské, ČVS: ORP-185/BR-SI-2015 uznesením zo dňa 30.06.2015 podľa § 199 ods. 1 Tr. poriadku začal trestné stíhanie pre prečin zanedbania povinnej výživy podľa § 207 ods. 1 Tr. zákona a súčasne  podľa § 206 ods. 1 Tr. por. vzniesol obvinenie XXXXX pre prečin zanedbania povinnej výživy podľa § 207 ods. 1 Tr. zákona na vyššie uvedenom skutkovom základe. 

	Po skončení  vyšetrovania poverený príslušník PZ predložil prokurátorovi spis s návrhom na zastavenie trestného stíhania pre vyššie uvedený prečin. 

	Preskúmaním vyšetrovacieho spisu bolo zistené, že trestnosť trestného činu  zanedbania povinnej výživy podľa § 207 ods. 1 Tr. zákona  zanikla z dôvodu účinnej ľútosti, nakoľko obvinený svoj dlh na výživnom v celom rozsahu uhradil.	

Obvinený XXXXX uviedol, že má vedomosť o tom, že má vyživovaciu povinnosť na dcéru Líviu v sume 70,-€ mesačne.  V súčasnej dobe je zamestnaný v spol. XXXXX, a.s. Bratislava, svojej vyživovacej povinnosti na dcéru Líviu je si vedomý, v minulosti platil výživné nepravidelne, alebo bolo to len pár krát.  Uviedol, že do dňa 27.07.2015 zaplatí celý dlh na výživnom vo výške 210,-€. Celé toto nedorozumenie s neplatením výživného na dcéru ho mrzí a svojho konania ľutuje. Z úradného záznamu zo dňa 31.07.2015 vyplýva, že obvinený XXXXX zaplatil dlžné výživné na účet XXXXX vo výške 210,-€. 

Svedkyňa - poškodená XXXXX uviedla, že rozsudkom Okresného súdu v Senici sp.zn. 4C 110/2009 zo dňa 03.12.2009, právoplatný dňa 14.12.2009 súd zveril mal. XXXXX do jej osobnej starostlivosti. Výživné na mal. Líviu bolo určené vo výške 70,-€ mesačne.  Bývalý manžel jej ku dňu výsluchu t.j. 27.07.2015 dlhuje na výživnom sumu vo výške 210,-€.  Z úradného záznamu zo dňa 31.07.2015 vyplýva, že svedkyňa  - poškodená XXXXX poverenému príslušníkovi PZ telefonicky oznámila, že  obvinený XXXXX zaplatil dlžné výživné na jej účet  vo výške 210,-€, čím jej vyplatil celé dlžné výživné za uvedené obdobie, teda nemá žiaden nedoplatok na výživnom.

	Preskúmaním vyšetrovacieho spisu a to najmä  z výpovede svedkyne a poškodenej XXXXX a úradných záznamoch (na č.l. 20 a 25 vyšetrovacieho spisu) vyplýva, že obvinený má dlžné výživné v plnej výške uhradené.

	Podľa § 86 Tr. zákona trestnosť trestného činu zaniká aj vtedy, ak ide o trestný čin
a)	zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Podľa § 215 ods. 1 písm. h/ Tr. poriadku prokurátor zastaví trestné stíhanie, ak zanikla trestnosť činu.

 	Týmto dodatočným uhradením dlžného výživného obvinený XXXXX splnil podmienky osobitného ustanovenia o účinnej ľútosti podľa § 86 písm. a) Tr. zákona, a keďže neplnenie vyživovacej povinnosti nemalo trvalo nepriaznivé následky, trestnosť zanedbania povinnej výživy zanikla.

Na základe vyššie uvedeného bolo potrebné rozhodnúť tak, ako je uvedené vo výrokovej časti tohto uznesenia.

Poučenie:

P o u č e n i e:  Proti tomuto uzneseniu je prípustná sťažnosť, ktorú možno podať do troch dní odo dňa jeho doručenia prostredníctvom tunajšej prokuratúry na Krajskú prokuratúru v Trnave. Sťažnosť má odkladný účinok (§ 185 a nasl. Tr. poriadku).

JUDr. Stanislava Klempová
prokurátorka